
De  Cephalaea. 


JDolor  est  sensus  mentem  graviter  adflictans  ex 
violenta  nervi  irritatione.  Quidquid  igitur  impetum  vi¬ 
talem  in  nervis  ultra  modum  intendit,  sive  vi  mecha¬ 
nica,  sive  chimica  ,  sive  dynamica,  illos  adgrediatur , 
dolorem  excitat.  Hartmann, 

Pro  variis,  quae  dolorem  provocant  causis,  pro 
vario  quo  agunt  modo  et  gradu  ipsius  etiam  doloris  va¬ 
rius  gradus  et  modus  erit.  Sic  redundant  quoad  variam 
sensationem  molestam  variae  species,  uti :  urens ,  pun¬ 
gens  ,  scindens  ,  terebrans  ,  jaculans  ,  pulsans ,  gra¬ 
vans,  premens,  stringens,  torquens,  tendens,  rodens, 
mordax  etc. 

Sed  non  solummodo  quoad  sensationem  variae  di¬ 
versitates  existunt  dolorum }  sunt  adhuc  et  multae  aliae 
rationes ,  quae  differentias  sat  magnas  ponere  valent , 
ita  quidem ,  ut  sequentes  oriantur  dolorum  subdivi¬ 
siones. 

3.  Enkephalalgia  metastatica,  consen- 

sualis. 

% 

Diagnosis  desumitur  ex  morbo  in  alio  loco  prae¬ 
gresso  ,  et  symptomatibus  repentinae  ipsius  retropul- 
sionis,  deficientibus  symptomatibus  congestionis.  Fa¬ 
cies  pallida  reperitur,  alternans  cum  fugaci  rubore, 
dolor  imminuitur  situ  corporis  horizontali. 

4.  Enkephalalgia  cruenta. 

Haemorrhagia  cerebri. 

Subito  intrat ,  sine  prodromis  ,  cito  decurrit.  Fe¬ 
re  semper  est  symptoma  laesionis  cujusdam  mechani¬ 
cae  capitis. 


11.  Cephalalgia  externa. 

Plerumque  pressione  augentur  dolores,  remittunt 
et  intermittunt  saepe.  Conscientia  non  deletur,  et  so¬ 
lummodo  in  nonnullis  casibus,  et  tunc  solummodo  sym¬ 
pathice  cerebrum  affectum  apparet. 

Alia  classis  Cephalaeae  complectitur  Dolorem  ca¬ 
pitis  ex  fonte  dynamico  ortum  ducens,  et  quidem  hic 
primo  considerandus  venit: 

I.  Dolor  capitis  ex  systemate  sanguineo 

peccante, 

et  quidem  speciatim 

A.  Dolor  capitis  ex  plethora. 

Ecplexis,  H  i  p  p,,  Capiplenium,  B  a  g  1  i  v. 

Sensus  gravedinis  percipitur  in  capite  dolorque 
mox  pulsans,  mox  pungens,  tensivus,  augendus  fle¬ 
xione  corporis,  motu  et  excitantibus.  Praesto  sunt: 
Oxyecoia,  vertigo,  somnolentia,  deliria,  difficultas 
cogitandi  T  reminiscendi.  Conspicitur  simul  faciei  rubor, 
oculorum  splendor,  illorumque  protrusio,  illacrymatio, 
imo  lacrymarum  calidissimarum  fluxus,  pluraque  ple- 
thorae  signa. 

Pro  varia  vero  sensatione ,  variisque  molestiis , 
considerata  diversa  causa,  substratoque  vario  diversae 
hujus  classis  distinguuntur  species. 

1.  Cephalalgia,  Carebaria,  Cephaloponia,  gemeiner  Kopf- 

schmerz,  Kopfschwere. 

Sensus  pressionis,  tensionis,  gravedinis,  obnu¬ 
bilationis  in  capite. 

2.  Dolor  capitis  pulsatilis  ,  Crotaphium ,  Cephalalgia  pulsa- 

tilis ,  Sphyginocephalus. 

Sensatio  molesta  pulsans  in  capite,  praecipue  in 

regione  temporali  cuin  insomnio.  Pulsatio  illa  sjmchro- 
nareperitur  cum  pulsu  cordis ,  sed  absque  tumore.  Qua 
causam  praecipue  agnoscit  calamitates,  aerumnias,  varios- 
que  animi  affectus,  praecipue  vero  abusum  spirituosorum. 

3.  Dolor  capitis  haemorrhoidalis. 

Ille  est  duplex.' 

Gravativus ,  vertiginosus  cum  idearum  confusione 
et  alvi  obstipationibus  alternantibus  cum  diarrhoea ;  tu¬ 
mores  adsunt  ad  anum  haemorrlioidales  vel  sensatio  pe¬ 
regrini  corporis  ad  anum.  Locum  quem  tenet  reperimus 
occiput  5  individua  haemorrhoidaiia. 

Altera  species  repraesentatur  dolore  atroci  et  sae¬ 
vo  vitae  periculum  prae  se  ferente ,  originem  ducens  ex 
fluxu  suppresso  haemorrhoidali. 

4.  Dolor  capitis  menstrualis. 

Ex  iisdem  rationibus  duplex. 

Occurrit  in  fo eminis  debilioribus,  quibus  minima 
sanguinis  jactura  causat  stimuli  impatientiam  vel  intrat 
menstruis  suppressis  eodem  periculo,  uti  supra  adduxi¬ 
mus,  plenus. 

6.  Dolor  capitis  ex  physconia. 

Hic  nil  aliud  est  nisi  dolor  ex  congestione.  San¬ 
guinis  nempe  introitu  in  organon  induratum  denegato, 


fluxus  ad  enkephalon  invertitur,  ibidem  molestias  pa¬ 
rans  descriptis  haemorrhoidalibus  vix  absimiles. 


6.  Dolor  capitis  gravidarum. 

Est  atrox,  praecipue  frontem  et  oculos  occupare 
solet. 

Duplex  ejus  assumenda  est  causa.  Una  ex  parte 
reprehenditur  peculiari  modo  alteratum  systema  ner- 
veum,  altera  ex  parte  turbae  circulationis  qua  causa 
considerandae  sunt ,  productae  ex  mole  uteri  gravidi 
aucta,  subsequente  compressione  organorum  vicinorum, 
tum  abdominalium  quam  pectoralium. 

B .  Dolor  capitis  febricomes, 
Cephalalgia  febricomes. 

Fere  omnis  febris,  excepta  febri  hectica,  incedit 
cum  cephalaea ,  hinc  est  essentiale  febris  symptoma. 
Pro  varia  vero  febris  indole  variat  5  sic  ardens  est 
in  febri  inflammatoria,  in  typhosa  obtusa,  in  putri¬ 
da  terebrans,  aut  soporosa,  aut  premens  in  basi 
cranii. 

>  i  .  * 

C.  Dolor  capitis  exanthematicus, 
Cephalaea  exanthematica. 

In  omnibus  exanthematibus  cephalaea  adest,  et 
quidem  intrans  ante  eruptionem,  et  deinde  illa  per- 

fecta  remittens ,  vel  praecipue  sub  eruptione ,  uti  in 
scarlatina  vel  post  suppressionem,  uti  in  scabie  et 
herpete. 

In  febrilibus  deducendus  venit  dolor  capitis  prae¬ 
cipue  a  concomitante  febri  5  sed  tamen  peculiaris  con¬ 
spicitur,  speciatim  in  scarlatina. 

Si  intenditur  cephalaea  exanthemate  pallescente, 
cum  certitudine  concludere  possumus  ad  ejus  repul¬ 
sionem. 

Sub  impetiginis  praesentia  persaepe  etiam  dolor 
capitis  persentitur ,  qui  tamen  non  constans  est  5  eo 
atrocior  vero  est  cephalaea  ex  retropuJso  impetigine , 
quum  illam  aeger  non  qua  sequelam  retropulsionis  con¬ 
siderat,  gaudens  de  sanatione  chronici  illius  impeti- 
ginosi  mali,  sicque  novum  tam  diu  praetervidens,  do¬ 
nec  summum  attigerit  gradum. 

In  plica  polonica  dolor  capitis  est  continens, 
nullo  tempore  remittens ,  vesperi  non  exacerbandus , 
junctus  vertigine,  variisque  sensuum  affectionibus. 

Huc  etiam  pertinet  Cephalaea  atrox,  cariem  cra¬ 
nio  facile  inferens,  quae  a  plicae  polonicae  retentione 
aut  capillitii  plicosi  resectione  ortum  ducit. 

D.  Dolor  capitis  c  at  arrha  li  s, 
Cephalaea  catarrhalis. 

V 

Sensatio  obtusa  oppressionis,  gravedinis,  obnubi¬ 
lationis  5  vel  dolor  pungens,  acutus  et  tendens,  prae¬ 
cipue  in  osse  frontali  remittens,  pressione,  mitigan¬ 
dus  $  junguntur  porro  varia  symptomata  catarrhum  na¬ 
rium  et  oculorum  consuetim  concomitantia. 

E,  Dolor  capitis  rheumaticus. 
Cephalaea  rheumatica.  Rheumatismus  capitis. 

Dolor  est  partialis,  pungens,  tendens,  augendus 
omni  celeriori  capitis  motu,  sternutatione,  tussi  etc. 
praecipue  vero  refrigerio ,  e  quo  saepissime,  et  spe- 
ciatim  frigore  humido ,  ortum  ducit  $  somnus  deficit, 
omnes  sensus  externi  irritati  et  valde  sensiles  repe- 

i — \ 

riuntur,  hinc  magna  stimulorum  lucis  et  soni  impa¬ 
tientia.  Remittit  saepe  per  diutius  tempus ,  deinde 
nova  intensione  ingreditur,  alternatque  cum  similibus 
doloribus  in  variis  corporis  partibus. 

E.  Dolor  capitis  ex  Ophthalmiis. 

Est  dolor  magis  per  sympathiam  ortus,  ret  va¬ 
rians  quoad  externa  signa  pro  varia  oculi  inflammati 
parte. 

Discernitur  ab  aliis  doloribus  loco,  ex  quo  ortum 
sumit,  et  symptomatibus  in  oculo  praesentibus  diversis- 

Dynamico  modo  secundo  dolor  capitis  originem 
ducit  ex  alienatione  systematis  nervosi,  seu  sic  dicta 
Cephalaea  nervosa. 

Ille  dolor  acutus  est,  vel  obtusus,  terebrans  aut 
distrahens,  gravans  aut  pungitivus,  cum  sensu  aestus 
aut  glaciei,  fixus  aut  vagus,  aeque  subito  invadens  ac 
evanescens,  saepe  periodicus,  totum  caput  vel  partem 
occupans  (Galea,  vel  Monopagia)  et  in  altero  casu 
vel  latus  integrum  v.  parvum  tantum  spatium.  Modo 
citissime  evanescit,  nunc  longius  perdurat.  Tenet  prae¬ 
cipue  suturam  coronariam  vel  occiput.  Affectiones  sym¬ 
pathicas  facillime  excitans,  cerebrum  ventriculum  et 
genitalia  praecipue  in  consensum  ducit. 

Frequentissime  occurrit  in  hominibus  debilioribus, 
gracilibus,  delicatulis,  uno  verbo  nervosis. 

.  ■  t 

1.  Dolor  capitis  febricosus. 

Cephalalgia  febricosa. 

Est  larva  febris  intermittentis  et  cognoscitur  ex 
illis,  quibus  istae  larvae  generatim  dignoscuntur:  typo 
suo,  qui  plerumque  quotidianus  esse  solet,  tempori¬ 
bus  intermediis  liberis,  genio  regnante  febribus  hisce 
favente-,  causa  illi  inducendae  pari  praegressa  vel  ad¬ 
huc  praesente  $  urinis  multum  tinctis  cum  sedimento  la- 

teritio  ,  juvantibus  et  nocentibus.  Algor  et  rigor,  ca¬ 
lor  et  sudor  solemnes  esse  non  solent.  Hisce  di¬ 
gnoscitur  ab  Hemicrania. 

2.  Dolor  capitis  toxicus. 

Ille  variat  pro  intoxicatione  acuta  vel  chronica. 

In  casu  acuto  medici  aliorsum  dirigitur  attentio. 
Ast  venenis  parca  manu  et  per  longius  temporis  tra¬ 
ctum  subministratis ,  ubi  sanitas  paulatim  invertitur, 
vita,  dira  saepe  et  perstante  cephalaea  solum  enun- 
ciat ,  semet  veneno  victas  mox  tradere  manus ,  nisi 
arte  in  auxilium  vocata  renisum  in  istud  subigendum 
intendere  possit.  Quam  multum  itaque  intersit,  hanc 
bene  intelligere  cephalaeam,  facile  patet.  Cum  vero 
tabes  inde  oriunda  non  praecaveatur,  aut  forsan  jam 
praesens  non  sanetur,  nisi  perspecta  intoxicationis 
specie,  liceat  mihi  maxime  obvias  hujus  fontis  cepha¬ 
laeas  attingere. 

d)  Cephalaea  ex  plumbo,  xaT*  e£o metallica. 

Dolor  est  premens,  dirus,  gravativus,  obtusus; 
pressione  non  augetur  5  sedet  praecipue  in  occipite  et 
regione  frontali  5  nonnunquam  ad  nucham  extenditur  5 
mens  saepe  soporosa.  Accedunt  adhuc  varia  colicae 
saturninae  symptomata. 

b)  Cephalaea  ab  l^drargyro. 

Si  hydrargyri  fit  abusus,  summos  procreare  va¬ 
let  dolores  capitis,  saepe  rheumaticis  non  absimiles $ 
praecipue  mutationes  in  aere  doloribus  hisce  indican¬ 
tur,  sed  tamen  coelo  sereno  non  penitus  silent.  Illis 
quoque  solemnis  est  haec  Cephalaea,  qui  Mercurio  la¬ 
borantes  ejusdem  vaporibus  exponuntur. 

O  Magisterium  Bismutlii 

plus  quam  unam  praebet  causam  tum  ad  inducendam 
cephalaeam,  et  sanitatem  invertendam,  tum  ad  pul¬ 
chritudinem  devastandam. 

.  «  >  ' 'J 

d)  Abusu  remediorum  narcoticorum 

asservatis  in  diverticulo  pluribus  floribus  multum  odo¬ 
ris  spargentibus  iterum  multoties  excitantur  dolores 
capitis. 

3.  Dolor  capitis  anemotropus. 

Est,  qui,  quoties  flat  ventus  ab  austro,  calidus, 
simulque  humidus,  certos  homines  constanter  afficit, 
et  accedente  vento  quovis  alio  evanescit.  In  homini¬ 
bus  rure  degentibus  vix  observandus,  urbicolas  inva¬ 
dere  amat ,  majorem  supponens  sensibilitatem.  Prae- 

cipuam  vero  ille  dolor  causam  agnoscit  in  imminutione 
electricitatis  in  aere,  hinc  saepissime  sanandus  per 
electrisationem. 

4.  Dolor  capitis  hypochondriacus  et 

liy  st  er  i  c  us; 

varia  forma  se  repraesentat,  sed  saepissime  sub 
forma  clavi,  sedem  in  vertice  et  occipite  sumens.  Est 
dolor  levior ,  nonnunquam  vero  atrocissimus.  Aegri 
sunt  morosi,  solitudinem  quaerunt,  citissime  flent,  et 
taedio  vitae  fatigantur. 

5.  H  e  m  i  c  r  a  n  i  a,  H  e  t  e  ro  crania , 

Hemipagia ,  Monopagia ,  Migrane  ,  einseitiger  Kopfschmerz, 

Unum  vel  alterum  latus  affligere ,  et  periodos 
servare  amat.  Quae  est  haereditaria ,  7.  jam  aetatis 
anno  saepe  evolvitur,  frequentius  tamen  exsurgit  pu¬ 
bertatis  tempore.  Qui  ad  25.  annum  ab  illa  liber  est, 
omni  amplius  metu  de  morbo  adhuc  accipiendo  carere 
potest.  Annis  climactericis  ad  majorem  intensitatem 
et  frequentiorem  paroxysmorum  repetitionem  saepe  in¬ 
crescit,  senio  progrediente  regrediens  et  tandem  si¬ 
lens.  Paroxysmi  hinc  inde  subito  exsurgentes,  fre¬ 
quentiis,  variisque  molestiis,  vertigine,  scotomia,  aver¬ 
sione  pulveris  nicotiani  etc.  praenunciantur.  Tandem 
semet  evolvens ,  nunc  citius  ,  nunc  tardius  increscens 
ad  tantam  quandoque  altitudinem  evehitur,  ut  omnium 

rerum  incurri,  cogitando  impares  ,  statuae  instar  rigidi 
ac  quieti  decumbant,  nec  minimum  remusculum  aut 
susurrum  nec  dubiam  luculam  perferant,  neque  loqui 
tantillum,  quin  imo  neque  tangi  in  qualibet  corporis 
parte  possint.  Est  autem  ab  initio  sensatio  levis 
pressionis  aut  frigoris,  aut  aquae  depluentis  in  loco 
adfecto,  transiens  in  dolorem  pulsantem,  tendentem, 
pungentem ,  lacerantem ,  conquassantem  ;  hinc  inde 
tamen  paroxysmus  levis  tolerabilisque  observatur. 
Inchoat  saepe  a  palpebra,  alias  a  radice  nasi,  aut 
quocumque  tandem  loco  5  diffunditur  per  frontem , 
tempora,  occiput  ad  nucham  usque,  ad  latera  nasi, 
labia,  gingivam;  sed  non  secundum  diramationem 
nervorum  facialium.  Principalis,  nonnunquam  dolor 
in  orbita  est ,  oculumque  protrudere  aut  retrahere 
videtur,  largam  causans  epiphoram,  visusque  imbe¬ 
cillitatem  et  scintillationem  cum  naris  ejusdem  lateris 
obstipatione.  Alias  ad  tempora  saevities  maxime  re¬ 
stringitur.  Arteriae  temporalis  et  frontalis  admodum 
tensae  tanguntur,  pulsus  citatus,  ad  linem  paroxysmi 
tardior. 

Frons  sudore  frigido  visco  tecta ;  musculi  faciei 
saepe  convulsi ,  imo  spasmi  in  remotioribus  quoque 
partibus,  vomitus  ,  quo  paroxysmus  saepe  finitur ,  in¬ 
sultus  hystericus ;  sensus  formicationis  in  extremita¬ 
tibus  ;  magna  anxietas,  magna  virium  prostratio. 

Somnus ,  sudor  universalis ,  vomitus ,  epiphora  , 
nonnumquam  epistaxis  finem  insultui  imponere  solent: 


retnanente  debilitate  et  sensilitate  majore.  Hinc  inde 
relinquit  suggillationes,  imo  et  ossium  cranii  a  se  di¬ 
stractio  observata  est. 

Durat  talis  insultus  per  exiguum  hinc  inde  tem¬ 
pus  ,  alias  per  plures  horas,  imo  et  per  tres  dies. 

Periodice  recurrere  amans  ab  initio  ter  quaterve 
quotannis  invadit ,  paulatim  frequentius  omni  mense , 
septimana ,  et  saepius  adhuc.  In  aliis  casibus  tixus 
ipsius  typus  admirandus  est. 

Ex  omnibns  hisce  adlatis  concludendum  erit: 

Est  Hemicrania  affectio  systematis  nervosi,  in 
quo  ,  et  quidem  eminenter  in  quinto  pari  et  nervo 
faciali ,  receptivitas  pro  stimulo  reagendi  superat  fa¬ 
cultatem.  Tali  modo  causae  levissimae ,  nostram  anim¬ 
adversionem  fugientes,  in  remotissimas  a  capite 
partes  agentes ,  Hemicraniae  insultum  excitare  valent  $ 
facilius  tamen,  si  in  ipsum  cerebrum,  in  nervos  paris 
quinti,  e.  g.  dentium,  aut  facialem  ipsos,  aut  in 
nervos  partium  interiorem  cum  illis  nexum  sustinentes  5 
e.  g.  ventriculi,  genitalium  etc.  vim  suam  exserue¬ 
rint. 

6.  Neuralgia  frontalis, 

supraorbitalis,  Ophthalmodynia.  Secundum  decursum 
nervi  frontalis  reperitur^  remittit  per  diem  vel  adhuc 
diutius. 

I.  Cephalaea  ex  vita  plastica  peccante. 

Hic  respicimus  Cephalaeam,  quae  originem  ducit 
ex  alienatione  functionis  primarum  viarum:  Cephalaea 
^  abdominalis,  gastrica,  saburralis,  stomachica. 

Jam  ex  denominantibus  elucet ,  illam  duplicem 

esse  ]  nam  vel  vires  digestrices  summopere  sunt 

# 

labefactatae,  vel  sordes  adsunt  et  quidem  extraneae 
vel  inquilinae,  quae  nutritionis  munus  impediunt.  Et 
sic  redundant  sequentes  Cephaleae  species: 

1.  Cephalalgia  bradypepta; 

illa  consuetim  tenet  formam  unilateralis  hemicraniae, 
et  periodice  recurrit  $  sedem  agnoscit  supra  oculum 
vel  in  occipite.  Incipit  cum  levi  horripilatione  et 
stupore  capitis  5  pedetentim  augetur  et  praecipue  me¬ 
ridie,  ita,  ut  minimus  capitis  motus  summos  provocet 
dolores. 

2.  Dolor  capitis 

ex  nimia  oppletione  ventriculi  nutrimentis  corruptis, 
abusu  potuum  spirituosorum. 

\  -- 

Praeter  symptomata  gastrica  alia  dolor  frontalis , 
premens  ,  pungens ,  fixus  cum  vertigine ,  gravitate , 
aestu ,  fugaci  faciei  rubore ,  reliqua  cute  pallida , 

somno  inquieto,  deliriis  facile  accedentibus.  Augetur 
vel  imminuitur  aucto  vel  imminuto  gastricismo.  Eva¬ 
nescit  praecipue  vomitu  subsequuto. 

3.  Cephalalgia  biliosa, 

in  anteriori  capitis  parte  eminens,  saepius  tam  atrox, 
ut  perterebrans  ossa  cranii  disrumpere  videatur. 
Facile  accedunt  deliria  et  alia  symptomata  biliosa. 

4.  Cephalaea  pituitosa 

ex  nimia  muci  in  primis  viis  colluvie,  occiput  obsi¬ 
dere  diligit  et  premere  solet. 

"  % 

5.  Cephalaea  hepatica 

latus  dextrum  praecipue  tenet,  et  cum  alvi  obstipa- 
tionibus  incedit. 

6.  Dolor  capitis  ex  vermibus  inte¬ 
stinalibus. 

Tempora  et  radicem  nasi  petit  et  ex  confirmata 
de  vermium  praesentia  diagnosi  stabilitur. 

II.  Cephalaea  ex  sanguificatione  alienata. 

1.  Dolor  capitis  arthriticus. 

Cephalaea  arthritica. 

Est  constans  arthritidis  symptoma,  ejus  fluxum 
et  refluxum  concomitans. 

Sed  evolvitur  etiam  ex  arthritide  irregulari,  ato¬ 
nica,  et  tunc  est  intermittens,  periodicus,  chronicus, 
tempore  pluvioso ,  frigido  exacerbatur  et  alternat  cum 
doloribus  in  articulis ,  Cephalagra ,  Kopfgicht.  Saepe 
sensatio  etesiarum  capillitium  perstringentium ,  erectio¬ 
nisque  capillorum  insultum  praecedunt.  Dolor  pungens 
est,  tendens,  atrox  5  saepe  aeger  illuditur,  ac  si  mem¬ 
branae  vi  magna  super  cranium  tenderentur.  In  casu 
arthritidis  retrogradae  dolor  saepe  atrocissimus  maximo 
cum  vitae  periculo. 

2.  Dolor  capitis  scorbuticus. 

•  c. 

Cephalaea  scorbutica. 

I  y 

Plerumque  est  premens,  terebrans ,  rodens,  noctu 
augendus.  Conspiciuntur  simul  epistaxis  non  levans, 
ecchimoses  aliaque  scorbuti  symptomata ,  quibus  a  ce¬ 
phalaea  distinguitur  syphilitica. 

3.  Dolor  capitis  syphiliticus,  ve  ner  e  us. 

Cephalaea  venerea. 

,  4 

Est  fixus  plerumque  in  ossibus,  rodens,  noctu  prae¬ 
cipue  saeviens,  de  die  saepe  plane  disparens,  quan¬ 
doque  cum  intumescentia  ossis,  quae  dum  introrsum 
tendit ,  effectus  pressionis  in  cerebrum  exserit ,  discri¬ 
mine  plenos.  Saepe  extenditur  in  faciem  —  Prosopal- 
gia  et  Rheumatismus  venereus. 

4.  Dolor  capitis  r  h  a  c  h  i  t  i  c  u  s. 

Ex  emollitione  ossium  cranii,  primae  scilicet  om¬ 
nium  vertebrae. 

t 

5.  Dolor  capitis  scrophulosus. 

Praeterquam  scrophulosis  peculiarem  vitae  pla¬ 
sticae  labem  sistat,  nunc  cum  nervorum  stimuli  impa¬ 
tientia,  nunc  cum  torpore  incedat,  et  sic  fertilis  fiat 
dolorum  capitis  mater:  non  minus  frequentem  diram  et 
pertinacem  excitat  cephalaeam  ex  glandularum  lympha¬ 
ticarum  obstructione,  induratione,  materiaeque  earum 
conversione^  quarum  illae,  quae  extra  cranii  cavum 
existunt,  pressione  imprimis  sua  circulo  sanguinis  tur¬ 
bas  inferunt,  quae  vero  intus  in  cranio  existunt,  Pac- 
chionianae  pressionem  in  cerebrum  exercent. 

6.  Dolores  capitis  ex  scirrho,  carci¬ 
nomate  etc. 

Sub  vehementissimis  cruciatibus  mortem  adscis- 
scunt. 

Fx  prius  expositis  ,  ordo  nos  ducit  ad : 


Cephalaeas,  quae  originem  ducunt  ex 
rationibus  organicis  alienatis. 

Dolores  capitis  huc  spectantes  sunt  atrocissimi 
saepe  et  mortem  inducentes.  Magna  autem  interest 
differentia  num  in  interna  cranii  parte  resideant,  nurn 
in  externa.  Externae  enim  alienationes  organicae  nec 
tam  atroces  dolores  suscitant,  nec  tantum  atferunt  pe¬ 
riculum. 

Huc  vero  pertinent : 

1,  Dolores  capitis,  qui  dependent  ab  excrescentiis 
praecipue  polypis,  exostosibus,  tumoribus  cysticis, 
conversione  substantiae  glandulae  pinealis  in  lapideam, 
ab  aneurismatibus  et  varicibus  et  sic  porro,  quorum 
fons,  diagnosis  et  cura  aeque  obscura  sint. 

2.  Dolores  capitis  ex  emollitione  vel  induratione 
cerebri. 

Senibus  est  solemnis,  vexatque  ad  mortem  usque. 

3.  Dolores  capitis  hydropici, 
derivandi  ab  hydrope  vel  interno,  vel  externo. 

Dolores  ab  hydrope  interno  sunt  obtusi,  cum 
sopore,  mentis  stupore,  aliisque  ipsius  symptomati¬ 
bus.  Veniunt  ex  pressione  in  cerebrum. 

•o  '  <  k  ••  '  - 

Externus  hydrops  ,  sensum  tensivum  praeprimis 
excitans ,  a  distentione  cutis  originem  suum  ducit. 

4.  Dolores  capitis  ex  cephalopyesi. 

Sub  interna  cephalopyesi  dolor  profundus,  pres- 
sivus,  gravans,  fixus,  augendus  ubi  aeger  lateri  in¬ 
cumbit,  in  quo  pus  colligitur,  sopor  et  alia  accedunt 
symptomata,  ex  pressione  in  cerebrum  derivanda. 

In  externa  cephalopyesi  dolor  externus,  tendens, 
pulsans ,  pressione  augendus  ,  cum  tumore  elastico , 
fluctuante. 

Inter  dolores  capitis  summo  cum  jure  referri  me¬ 
retur  Metopantralgia,  Stirnhohlenschmerz. 

Est  ille  dolor  continuus ,  ardens ,  pungitivus , 
tendens ,  praeprimis  sub  corporis  -inflexione ,  causam 
agnoscens  violentiam  quamdam  externam,  vel  sup¬ 
pressam  coryzam.  Dolor  non  est  superficialis,  sed 
fixus  in  regione  frontali ,  supra  oculos  ulteriusque 
sursum  deorsumque  et  ad  latus  unum  alterumque  sese 
extendens.  Consuetim  patitur  solummodo  unum  fron- 

tale  cavum  et  nasus  ejusdem  lateris  vel  siccus  repe- 
ritur  (Xeromycter  frontalis)  vel  humidus,  (Coryza 
frontalis)  cum  frequentiori  sternutatione  et  odore  spe¬ 
cifico.  Consensualiter  oculi  irritationis  symptomata  re- 
periuntur. 

Habemus  sequentes  species  i 

1.  Metopantralgia  infl ammatoria? 

Metop  an  tritis  ,  Inflammatio  sinus  frontalis,  Entziindung  der 

Stirnhohle. 

Ille  dolor,  quacumque  causa  sit  inducta  meto- 
pantritis,  est  continuus,  ardens,  pungitivus,  tendens 
rodensque. 

2.  Metopantralgia  suppuratoria. 
Abscessus  sinus  frontalis,  Eiterung  in  der  Stirnhohle. 

Praegressa  symptomata  inflammationis,  quae  non 
solvebatur  per  crises  evacuatorias  5  indicatur  novo  in¬ 
gressu  febris  ,  dolore  pulsante ,  rodente  5  sympathice 
intumescit  erysipelatose  palpebra  superior.  Via  per 
nasum  aperta,  defluit  pus  et  semper  comitatur  ina¬ 
moeno  in  naso  odore. 

3.  Metopantralgia  catarrlialis,  rheumatica. 
Catarrhus  sinus  frontalis ,  Stirnhohlencatarrh. 

Sensus  tensionis,  plenitudinis,  gravedinis,  ardoris 

interni,  vel  dolor  pungens,  pulsans  in  regione  frontali. 

4.  Metopantralgia  a  vermibus, 

qui  per  nares  in  sinus  frontales  irrepunt,  et  obsti- 
pando  ,  rependo ,  rodendo  dolorem  prurientem .  perti¬ 
nacem  ,  ferocem,  sensum  motus,  inflammationem  et 
sic  porro  causant. 

Non  erit  superfluum  hic  admonere ,  quod  et  in 
ipsa  cerebri  substantia  nonnunquam  adsint  vermes , 
vel  hydatides,  pertinacem  cephalaeam  producentes. 
Sed  signa  diagnostica  summopere  fallacia  sunt. 


* 

Opera  in  usum  tracta. 

_ 


J.  P.  Frank,  de  curandis  hominis  morbis.  Epit.  Lib. 
VII.  de  nevros.  sect.  II.  Augustae  Taurinorum 

1819.. 

J.  N.  Edler  v.  Raimann,  Handbuch  der  speziellen 
medizinischen  Pathologie  und  Therapie.  Wien, 

1826. 

P.  C.  Hartmann,  pathol.  gener. 

D.  C.  G.  Sch  m  a  1  z  5  Diagnostik  ?  Dresden  u.  Leipzig. 

Praktische  Bemerkungen  liber  die  Kur  des  halbseitigen 
Kopfwehs  oder  der  sogenannten  Migrane  ,  von 
D.  T.  v.  Mliller,  Frankfurt  a.  M.  1813. 

M  a  r  t  i  n  ?  liber  Migrane  und  andere  Arten  von  Kopf- 
schmerz.  Nach  dem  Franzosischen  frei  bearbeitet 
und  vennehrt  von  D  T.  C.  Flek.  Ilmenau  1830. 

D.  Becker,  die  Kopfschmerzen.  Leipzig. 

A.  Fischer.  die  Kopfschmerzen. 

Mc  S  t  o  1 1  j  dissertatio  in  morb.  chron.  Pars  secunda. 

Fr.  Nobilis  ab  Hildenbrand,  Pyretologia,  Viennae 
1833. 

J.  L.  S  eho  nlein’s  allgemeine  und  spezielle  Patho- 
logie  und  Therapie.  Herisau,  im  Literatur-Comp- 
toir ,  1837. 


Haase,  chronische  Krankheiten. 


Theses  defendendae. 


i. 

Puris  indoles  variat  pro  organo,  in  quo  ejus  formatio 
obtingit,  hinc  difficillimum  eruere  ejus  naturam. 

II, 

Pharmaca  ipsa  non  agunt,  sed  organismum  ad  actionem 
suscitant. 


III. 

Nullum  manifestum  atque  tutum  venerei  viri  penitus 
destructi  signum  habemus. 

IV. 


Phlebotomia  hydropem  curat  et  producit. 

V. 

Anatomia  pathologica  medicinae  basis. 


VI. 

Pericarditis  semper  fere  Rheumatismum  articulorum 
acutum  socium  habet. 


VII. 

Tenotomia  etiam  est  remedium  antispasmodicum. 

VIII. 

.  >  ^  /■  .  « 

In  casibus  desperatis  matris  vita  prae  illa  fructus  est 
salvanda. 

IX. 

HaemorrhoiSj  Arthritis  et  Lithiasis  iidem  morbi  sub  di¬ 
versa  specie. 

X. 

Medicamenta  scopo  prophylactico  adhibita  nocent. 

XI. 

Idiosyncrasia  omnem  meretur  medici  attentionem. 


XII. 

Herniotomia  ubi  indicata,  operatio  alma. 

XIII. 

Cataractae  extractio  reliqnis  methodis  praeponenda. 


